da en da nl ca da da da es da da da da da da da da da da da nb da da da en da da da da de da da da da da da da da da da da da da nl da en da da es nl da
Loft over huslejestigninger vedtaget af Folketinget | Indenrigs- og Boligministeriet
22.9.2022 12:24:14 CEST | Indenrigs- og Boligministeriet
Folketinget har nu vedtaget ny lov om et loft over huslejestigninger på 4 procent årligt. Loftet skal gælde de næste to år.
Private udlejere, som anvender nettoprisindeksering, må i de kommende to år ikke lade huslejen stige mere end som udgangspunkt 4 procent. Det sikrer en ny lov, som et flertal i Folketinget nu har vedtaget.
Bag den nye lovgivning står regeringen, Socialistisk Folkeparti, Radikale Venstre og Enhedslisten, som i august landede en politisk aftale for at skabe ro og tryghed for landets lejere om den fremtidige husleje.
Der er tale om et indgreb, som gælder både eksisterende lejekontrakter og fremtidige lejekontrakter. Det vil også gælde de huslejer, der er sat op i løbet af de seneste måneder. De huslejer vil blive sat ned typisk 3 måneder (svarende til lejers opsigelsesvarsel) efter indgrebets ikrafttrædelse.
På regeringens anmodning er lovforslaget blevet hastebehandlet, så det hurtigst muligt kan få virkning i en tid med høje prisstigninger. Stigningen i nettoprisindekset blev i august opgjort til 9,1 procent.
”Regeringen har en klar målsætning om at passe på lejerne, så de skal ikke gå fra hus og hjem som følge af voldsom inflation. Det har samtidig været vigtigt for os, at loven kan træde i kraft så hurtigt som muligt, så flest mulige lejere kan få gavn af den. Vi ønsker at skabe tryghed for landets lejere, og det gør vi med denne lov,” siger indenrigs- og boligminister Christian Rabjerg Madsen.
Op mod 160.000 lejeboliger står til at blive ramt af meget store huslejestigninger, vurderer Indenrigs- og Boligministeriet. Hvis en udlejer har hævet lejen inden indgrebet træder i kraft, så skal der gå typisk tre måneder, svarende til lejers varsel for opsigelse, inden indgrebet får virkning for huslejestigningen. Meddeler udlejer først huslejestigningen efter at indgrebet træder i kraft, gælder loftet med det samme.
Det vil være muligt for udlejere at hæve lejen over 4 procent, hvis udlejer kan dokumentere højere driftsudgifter ift. året før, og huslejestigningen på 4 procent ikke kan dække dette. Stigningen kan dog aldrig komme til at overstige reguleringen efter nettoprisindekset.
huslejehuslejestigningerindenrigs- og boligministerIndenrigs- og Boligministerietlovgivning
Tlf:+45 72 28 24 17crs@im.dk
Information om Indenrigs- og Boligministeriet
Følg pressemeddelelser fra Indenrigs- og Boligministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Indenrigs- og Boligministeriet
Sådan kan vælgere med handicap stemme til folketingsvalget5.10.2022 16:56:21 CEST | Pressemeddelelse
Luppe og hæve-/sænkeborde er nogle af de hjælpemidler, du kan benytte, når du skal stemme til folketingsvalget den 1. november 2022.
Du kan søge om at stemme hjemme til folketingsvalget5.10.2022 16:33:39 CEST | Pressemeddelelse
Vælgere, der er syge eller mangler førlighed, har mulighed for at stemme i eget hjem til folketingsvalget den 1. november 2022.
21. oktober er sidste frist for at anmelde kandidater til folketingsvalget5.10.2022 16:15:18 CEST | Pressemeddelelse
Man kan enten stille op for et af de opstillingsberettigede partier eller som løsgænger.
Der er snart folketingsvalg: Du kan brevstemme fra den 11. oktober5.10.2022 15:43:52 CEST | Pressemeddelelse
Fra tirsdag den 11. oktober 2022 kan du brevstemme til folketingsvalget den 1. november. Du kan derfor ikke brevstemme endnu.
Landsplanredegørelsen 2022 stiller skarpt på planlægningen for vedvarende energi i Danmark3.10.2022 10:49:33 CEST | Pressemeddelelse
Landsplanredegørelsen 2022 er netop sendt i otte ugers offentlig høring. Den har fokus på udfordringerne i forhold til at producere mere grøn energi.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022